П Р О Т О К О Л   №  61

ОТ РЕДОВНОТО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА  ВСС,
ПРОВЕДЕНО НА  31.10.2012 г.

ПРИСЪСТВАТ: Милка Итова, Камен Ситнилски, Светла Петкова, Магдалена Лазарова, Камен Иванов, Галя Георгиева, Румен Боев, Даниела Костова и Ясен Тодоров.

ОТСЪСТВА: Елка Атанасова.

Представител на Инспектората – Ана Караиванова – Главен инспектор в Инспектората към ВСС - ОТСЪСТВА.

На заседанието присъстваха:

Експертни сътрудници: Красимир Казаков – главен експерт – юрисконсулт в Дирекция „Правна” в АВСС. 

Протоколирали: Нели Иванова и Иванка Гюнова.

І. РАЗНИ:

Т. 1. ОТНОСНО: Молба от Петър Костадинов Стоянов – бивш изборен член на ВСС от квотата на парламента, за възстановяване на длъжност, вх. № 11-05-053/24.10.2012 г.

Комисията по предложенията и атестирането

Р  Е  Ш  И:

1.	ИЗМЕНЯ решението си по протокол № 59/24.10.2012 г., т. Д-2 и решението си по протокол № 60/30.10.2012 г., т. Р-5, 5.1.

2.	ПРЕДЛАГА на Висшия съдебен съвет ДА ОСТАВИ БЕЗ УВАЖЕНИЕ молбата на Петър Костадинов Стоянов – бивш изборен член на ВСС от квотата на парламента, за възстановяване на длъжността „съдия” във Военно-апелативен съд гр. София.

3.	ПРЕДЛАГА на Висшия съдебен съвет на основание чл. 30, ал. 1, т. 3 от ЗСВ ДА СЪКРАТИ 1 (една) незаета щатна бройка за длъжността „съдия” по щата на Военно-апелативен съд гр. София;

4.	ПРЕДЛАГА на Висшия съдебен съвет на основание чл. 30, ал.1, т. 3 от ЗСВ ДА РАЗКРИЕ 1 (една) щатна бройка за длъжността „съдия” по щата на Военен съд гр. София;

5.	ПРЕДЛАГА на Висшия съдебен съвет на основание чл. 28 от Закона за съдебната власт ДА ВЪЗСТАНОВИ Петър Костадинов Стоянов – бивш изборен член на ВСС (мандат 2007 – 2012 г.) на длъжността „съдия” във Военен съд гр. София, с ранг „съдия във ВКС и ВАС”, с месечно трудово възнаграждение, съгласно Таблица № 1 на ВСС, считано от датата на вземане на решението.

6.	ВНАСЯ предложението в заседанието на Висшия съдебен съвет, насрочено за 01.11.2012 г., за разглеждане и произнасяне.

Т.2. ОТНОСНО: Молба от Димитър Ангелов Фикиин – бивш изборен член на ВСС от квотата на съдебната власт, за възстановяване на длъжност, вх. № 11-04-154/24.10.2012 г.

Комисията по предложенията и атестирането

Р  Е  Ш  И:

1. ИЗМЕНЯ решението си по протокол № 60/30.10.2012 г., т. Р-6, 6.2.

2.ПРЕДЛАГА на Висшия съдебен съвет ДА ОСТАВИ БЕЗ УВАЖЕНИЕ молбата на Димитър Ангелов Фикиин – бивш изборен член на ВСС от квотата на съдебната власт, за възстановяване на длъжността „съдия” във Върховен касационен съд.

3. ПРЕДЛАГА на Висшия съдебен съвет на основание чл. 28 от Закона за съдебната власт ДА ВЪЗСТАНОВИ Димитър Ангелов Фикиин – бивш изборен член на ВСС от квотата на съдебната власт на длъжността „съдия” във Военно-апелативен съд гр. София, с ранг „съдия във ВКС и ВАС”, с месечно трудово възнаграждение, съгласно Таблица № 1 на ВСС, считано от датата на вземане на решението.

4.ВНАСЯ предложението в заседанието на Висшия съдебен съвет, насрочено за 01.11.2012 г., за разглеждане и произнасяне.

                                                             ПРЕДСЕДАТЕЛ НА
                                                        КОМИСИЯ ПО ПРЕДЛОЖЕНИЯТА
                                                             И АТЕСТИРАНЕТО:

МИЛКА ИТОВА

Експертни сътрудници: 

Главен експерт-юрисконсулт в Дирекция „Правна” 
в Администрацията на Висш съдебен съвет:

Красимир Казаков  …………………………

Сътрудници на КПА:

Нели Иванова .........................................

Ива Гюнова    …………………………...